ხელოვნების ეროვნული გალერეა (ვაშინგტონი)

thumb|250px|ეროვნული გალერეის აღმოსავლეთის შენობა **ხელოვნების ეროვნული გალერეა** () — ხელოვნების მუზეუმი ვაშინგტონში, კოლუმბიის ოლქში, მდებარეობს ეროვნულ მოლთან. მუზეუმი დაფუძნდა 1937 წელს კონგრესის მიერ, ხოლო შენობის კონსტრუქციისა და მნიშვნელოვანი სამხატვრო კოლექციისთვის ფონდები გაიღო ენდრიუ მელონმა. სემუელ კრესმა მუზეუმს უსახსოვრა მისი თავდაპირველი იტალიური ხელოვნების კოლექცია.

## შენობები 
მუზეუმი ორი ნაწილისგან შედგება, აღმოსავლეთისა და დასავლეთის შენობებისგან, რომლებიც მიწისქვეშა კორიდორითაა დაკავშირებული. მუზეუმის საწყისი შენობა (ამჟამად დასავლეთის ფრთა) გაიხსნა 1941 წლის 17 მარტს. არქიტექტორ ჯონ რასელ პოუპის დაპროექტებული შენობა ნეო-კლასიკურ სტილშია გიგანტური სვეტებიანი პორტიკოთი და მასიური თაღით პანთეონის მსგავსად (პოუპის მეორე ღირსშესანიშნავი ქმნილების - ჯეფერსონის მემორიალის - მსგავსად), სიმეტრიული გვერდითი ფრთების გარდა. აღმოსავლეთის შენობის დიზაინი (ი. მ. პეი) ასევე გეომეტრიულია, მაგრამ უფრო ფრაგმენტული და სწორკუთხოვანია დასავლეთის შენობის ცივ კლასიკურობასთან შედარებით; ზემოდან ის ერთმანეთში გადაჯაჭვულ ალმასებს წააგავს. აღმოსავლეთის შენობა გაიხსნა 1978 წელს. გალერეამ 1999 წელს ასევე გახსნა სკულპტურათა ბაღი დასავლეთის შენობის გვერდით.

## კოლექცია 
დასავლეთის შენობას ევროპელ ხელოვანთა ფერწერისა და სკულპტურათა ინტენსიური კოლექცია გააჩნია შუასაუკუნეებიდან მოყოლებული გვიანდელ მე-19 საუკუნემდე, მე-20 საუკუნემდელ ამერიკელ ხელოვანთა ნამუშევრებთან ერთად. სხვა მრავალთა შორის ამ კოლექციაშია ვერმეერის, რემბრანდტის, მონეს, ვან გოგის მნიშვნელოვანი ტილოები და ასევე დასავლეთ ნახევარსფეროში არსებული ლეონდარდო და ვინჩის ერთადერთი ფერწერული ტილო.

აღმოსავლეთის შენობა თანამედროვე ხელოვნებაზე აკეთებს აქცენტს და მის კოლექციაშია პიკასო, მატისი, ჯეკსონ პოლოკი, ენდი ვარჰოლი და ალექსანდერ კალდერი. ამავე შენობაშია გალერეის მთავარი ადმინისტრაციული ოფისები და დიდი კვლევითი ცენტრი.

დასავლეთის შენობის დასავლეთით, მე-7 ქუჩის გადაღმა, მდებარეობს ეროვნული გალერეის სკულპტურათა ბაღი. 25.000 კვ.მ. ბაღი გაშენებულია დიდი მრგვალი შადრევნის ირგვლივ, რომელსაც ზამთარში საციგურაო მოედნად იყენებენ და მას ირგვლივ ქვის ამფითეატრი აკრავს. აქ გამოფენილ სკულპტურათა შორის არის ჟან მიროს, ლუიზა ბურჟუას, როი ლიხტენშტეინისა და ჰექტორ გიმარდის ნამუშევრები.

ხელოვნების ეროვნული გალერეა კერძო-სახალხო პარტნიორობის მხარდაჭერით არსებობს. აშშ-ის ფედერალური მთავრობა გამოჰყოფს ფონდებს ყოველწლიურად მუზეუმის შენახვისათვის. თუმცა მთელი მხატვრული კოლექცია, ისევე როგორც მუზეუმის სპეციალური პროგრამები პირადი დონაციებითა და ფონდებით საშუალებით ხორციელდება. მუზეუმი სმითსონიანთა ინსტიტუტთანაა აკრედიტებული, თუმცა ის დამოუკიდებლად იმართება.

როგორც სამთავრობო დაწესებულებაში, შესვლა ეროვნულ გალერეაში უფასოა. მუზეუმი ღიაა ყოველდღიურად დილის 10-დან საღამოს 5-მდე (კვირას 6-მდე) მთელი წლის განმავლობაში.

## გალერეა 

სურათი:Rogier van der Weyden 027.jpg|როგირ ვან დერ ვეიდენი, *უცნობი ქალბატონის პორტრეტი*, XV საუკ.
სურათი:Raffaello Madonna Cowper.jpg|რაფაელი, *მადონა ყრმით*, 1504-1505.
სურათი:Madonna and Child with Saint Jerome and Saint John the Baptist-1500-Cima da Conegliano.jpg|ჩიმა და კონელიანო, *მადონა ყრმით წმ. ჟერომთან და წმ. ჟან ბაპტისტთან* 1500.
სურათი:Diego Velázquez 049.jpg|დიეგო ველასკესი, *პაპი ინოკენტ X-ის პორტრეტი*, 1650.
სურათი:Tizian 080.jpg|ტიციანი, *ვენეციელის პორტრეტი*, 1507
სურათი:Rembrandt van Rijn - Self-Portrait - Google Art Project.jpg|რემბრანდტი, *ავტოპორტრეტი*, 1659.
სურათი:Woman-with-a-balance-by-Vermeer.jpg|ვერმეერი, *გოგონა მარგალიტებით*, 1665.
სურათი:Joseph Mallord William Turner 029.jpg|ჯოსეფ მალორდ უილიამ ტერნერი, *Dogana et Santa Maria della Salute, Venise*, 1843.
სურათი:Berthe Morisot 006.jpg|ბერთა მორისოტი, *ბერთა მორისოტის დედა და და*, 1869-1870. 
სურათი:Henri de Toulouse-Lautrec 044.jpg|ანრი დე ტულუზ-ლოტრეკი, *მაქსიმ დეთომასი*, 1896.
სურათი:Amedeo Modigliani - Gypsy Woman with Baby (1919).jpg|ამედეო მოდილიანი, 1919.

## რესურსები ინტერნეტში 
* გალერეის საიტი 

კატეგორია:ვაშინგტონის მუზეუმები
კატეგორია:1937 წელს დაარსებული მუზეუმები
კატეგორია:მუზეუმები ანბანის მიხედვით